Г О Д И Ш Е Н О Т Ч Е Т

ЗА РАБОТАТА НА НЧ „СВ. СВ. КИРИЛ И МЕТОДИЙ – 1926“ – С. САТОВЧА, ОБЛ. БЛАГОЕВГРАДСКА

1. 22.01.2019 г. – Среща-беседа с активисти н и доброволци на библиотеката. Разглеждане и обсъждане на план-програмата за работата през 2019 г.
2. 28.01. 2019 г. – Изложба на рисунки в библиотеката на тема: „Зима, сняг, игри“, предоставени от най-малките ни посетители.
3. 15.02.2019 г. – Изложба на издания, фотографии и документи, свързани с живота и делото на Васил Левски/изложбата бе уредена в продължение на две седмици в читалнята на библиотеката/.
4. 19.02.2019 г. – „Часът на Левски“ в библиотеката. По повод на 146-тата годишнина от гибелта на Апостола на свободата, децата от трети клас на СУ – Сатовча, заедно с учителките им Сузана и Аксиния Влайкови участвуваха в този учебен час в библиотеката, посветен изцяло на Васил Левски.
5. 27.02.2019 г. – Работилница за мартенички в библиотеката с участието на сборна група от всички възрасти. Децата изработваха мартенички и слушаха легенди и предания. С помощта на доброволци от по-големите, научиха интересни и автентични модели мартенички от подръчни материали.
6. 28.02.2019 г. – Изложба на мартеници в библиотеката, изработени в библиотеката от деца от всички възрасти.
7. 01.03.2019 г. – Баба Марта в Детска градина Сатовча – участие в празника на децата от Сатовча. Ден на самодееца – концерт на самодейните групи в читалището.
8. 07. 03.2019 г. – „Осми март е ден на мама“ – в библиотеката се проведе празничен рецитал, с участието на най-малките ни посетители.
9. 08.03.2019 г. Концерт на открито на детската танцова формация при читалището.
10. 15.03.2019 г. – Изложба на рисунки на тема“ „Пролет иде“, с участието на децата от начален курс на СУ – Сатовча.
11. 02 – 07 април, 2019 г. – СЕДМИЦА НА ДЕТСКАТА КНИГА И ИЗКУСТВАТА ЗА ДЕЦА

* 02. АПРИЛ – Доброволци на библиотеката – Теодора Коемджиева и Йоана Батаклиева,заедно с библиотекарите посетиха най-големите деца от ДГ – Сатовча, на които се четоха приказки, гатанки и весели истории. На децата бе разказано какво е значението на книгата в живота на детето, по най-достъпен за тях начин.
* 03.АПРИЛ – Литературно четене с най-активните читатели на библиотеката от начален курс на СУ- Сатовча. Децата слушаха за биографията на Х.К. Андерсен и приказката „Летящият куфар“ на Братя Грим по техен избор. Децата имаха много въпроси и разсъждения, което осмисли и придаде съдържание на срещата.
* 04. АПРИЛ – Най-малките посетители на библиотеката участвуваха в денят на приказните герои, които рисуваха по свой начин, оцветяваха,слушаха приказките: „Червената шапчица“, „Снежанка и седемте джуджета““Пепеляшка“ и историята на Пинокио. Седмицата на детската книга завърши с изложбата на нарисуваните от децата приказни герои.

1. 24.04. 2019 г. - Работилница за шарени яйца в библиотеката с участието на деца от всички възрасти. Докато рисуваха и творяха децата слушаха за великденските и пролетните обичаи на сатовчанския край.
2. 24.04.2019 г. – Изложба на шарени яйца в библиотеката.
3. 06.06.2019 г. – ПРАЗНИК НА САТОВЧА – Денят е посветен на хората, които са родени в сатовчанския край и се завръщат отново. Голям концерт на всички формации на читалището, тържествена част, участие на известни хора-творци, гости на Сатовча и общината. Празника продължава през целия ден и до късна вечер с хора и срещи на земляци.

13 – 18 МАЙ – НАЦИОНАЛНА БИБЛИОТЕЧНА СЕДМИЦА

1. 14.05. 2019 г. – „За първи път в библиотеката“ -По традиция всяка година тържествено се посрещат първокласниците от СУ – Сатовча, този път децата на г-жа Нели Узунова, в библиотеката, когато научат всички букви и вече могат да четат. Децата се запознаха с най-важните правила при записване в библиотеката. Първокласниците разказаха за своите любими герои от приказките. И получиха своите безплатни абонаментни карти.
2. 17.05.2019 г. - В рамките на Националната библиотечна седмица се случи приключението с третокласниците от СУ - Сатовча и техните учителки Сузана и Аксиния Влайкови, което нарекохме „Библиотека под небето“. Започнахме четенето на детския роман „Дракончето Мартин“ от Хелмут Ценкер“. Освен щафетно четене на непознат текст, включихме пеене и забавно-образователни игри на открито.
3. 20.05.2019 г. – Традиционен урок по български език и литература в библиотеката на зрелостниците от СУ – Сатовча. Темата : „Христо Смирненски –какво знаем и не знаем за него и творчеството му“ , със специалното участие на г-жа Емилия Тютюнарева – учител по БЕЛ в Су – Сатовча.
4. 10.06.2019 г. – „Българските класици в литературата – достъпни и предпочитани от подрастващите“ – среща в библиотеката с учениците от клуб “Приятели на книгата“ - лектор – г-жа Денка Николова, старши учител по БЕЛ.

ЗАБАВНО ЛЯТО В БИБЛИОТЕКАТА

1. 09.07.2019 Г. – Децата от Лятна академия гостуваха в библиотеката и се потопиха в света на изкуството, заедно с местния художник на пясъчни картини Али Скендеров. Децата интервюираха художника и разгледаха с интерес някои от картините му.
2. 10.07.2019 г. – Лятна академия в библиотеката – издирване на информация за родния край – земята и нейните дарове, легендите и предания, животинският свят и др.

ЮЛИ-АВГУСТ 2019 Г.

1. Регионален събор – с. Ваклиново, община Сатовча - Голям концерт на всички възрастови самодейни изпълнители и индивидуални изпълнители на събора.

1. Лятото на приказките за най-малките. Библиотеката организира през двата летни месеца предиобедни занимания за деца от 3 до 7 г., които включваха четене на приказки и интересни истории, забавни игри, и съвсем по-рядко – гледане на филмчета с образователна цел. Инициативата на библиотеката се посрещна с изключително одобрение от родителите и общността, защото библиотеката и заниманията се посещаваха от много деца под 6-годишна възраст,които живеят в чужбина, както и други, от цялата страна, гостуващи на дядо и баба.
2. 17.09.2019 г. – Откриване на художествената изложба на Георги Христов – Гого //11 г./, подготвена и организирана от библиотеката при НЧ „Св. Св. Кирил и Методий – 1926“ – Сатовча, със съдействието и домакинството на г-н Кирил Караколев – уредник на Музейна сбирка – Сатовча. Изключително събитие за културната и творческа общественост и бе разгледана от над 250 посетители, включително - общественост, начален курс, ученици от горен курс, работещи и служители,като на децата от 1,2 и 3-ти клас при организираното посещение на изложбата и музейната сбирка бе разказана и кратката история на сатовчанския край, както и кратък разказ за историята на експонатите в музея. При организираното посещение на четвъртокласниците пък, те поканиха малкия художник Георги Христов и му задаваха въпроси за неговия интерес към рисуването. Изложбата бе закрита на 30 септември.
3. 30.10. 2019 г. – Урок по родолюбие в библиотеката. Седмокласниците от СУ Сатовча, заедно с г-жа Денка Николова, старши учител по БЕЛ участвуваха в традиционния годишен урок за будителите на сатовчанския край, за участниците във войните, за загиналите в борбата за свобода на родния край,за културно-просветните дейци, учители и общественици. И не на последно място – усещането на децата за днешния будител – как го определят, каква е неговата професия и къде е неговото място.

НАЦИОНАЛНА СЕДМИЦА НА ЧЕТЕНЕТО

Седмицата на четенето бе отбелязана с поредица интересни срещи с деца и доброволци,активни потребители в библиотеката.

* 11 декември – Второкласниците от СУ „Св.св. Кирил и Методий“ – Сатовча, заедно с учителките им г-жа Нели Узунова и г-жа Азизе Арнауд откриха Националната седмица на четенето в библиотеката. Децата слушаха беседата „Книгата – приятел завинаги“, участвуваха в щафетно четене на непознат текст, както и в играта „Познай своя любим литературен герой“.
* 12 декември – Г-жа Денка Николова, старши учител по БЕЛ в СУ – Сатовча, заедно със седмокласниците проведоха свой час в библиотеката. Освен четене и викторина, на децата бе обяснено как най-лесно се издирва информация в библиотеката. Учениците задаваха въпроси основно за четива и автори, които ги вълнуват, бе им показано подреждането на библиотечния фонд и всички специализирани отдели на знанието.
* Отново щафетно четене : „Патиланско царство“ на Ран Босилек, с участието на децата от трети клас и техните учителки г-жа С. Юзекчиева и Д. Шекерова. Библиотекарите предложиха загадки и истории за техни любими литературни герои.

- ДЕКЕМВРИЙСКИ РАБОТИЛНИЦИ В БИБЛИОТЕКАТА.

22. 13. 12. 2019 г.

Четвъртокласници и доброволци стартираха работилниците в библиотеката, като посветиха свободното си време за започване на изработка на сурвачки с автентични материали. По време на работа им бе прочетена приказката „Безценното камъче“ на Ангел Каралийчев.

1. 16.12. 2019 г.

Работилница – творилница за трети клас от СУ – Сатовча – отново четене: „Чудната торба“ от приказките на Елин Пелин, изработване на много коледни и новогодишни картички, апликации и прекрасни рисунки за зимата.

1. 17.12.2019 г.

Работилница за сръчковците от арт-студио при СУ – Сатовча, с ръководител г-жа Цветана Янева. Бяха реализирани много идеи, за краткото време на работа – 3 Д – рисунки,тематични картички с послания, традиционна и нетрадиционна украса.

1. 18.12. 2019 г.

Работилница-творилница за деца от всички възрасти, които се включиха активно в изработката и довършването на красиви сурвачки, коледни тояги, накичени с ошав, колачета и пуканки, борови клонки,също и цветни картички, апликации и рисунки за зимата и ваканцията. Децата изработиха и украса за библиотеката и читалищната сцена.

1. 19.12.2019 г.

Изложба на сурвачки,картички, апликации и рисунки, изработени от децата в библиотеката. Най-красивите сурвачки бяха предоставени на благотворителен щанд в СУ – Сатовча.

1. 20.12.2019 г.

Празнична среща с активисти и доброволци на библиотеката. Четене, рецитиране и пеене, както и обсъждане на книгите за четене през ваканцията. Питката с късмет бе наречена и разчупена по традиция. Късметчето отиде у нашата доброволка Анелия Странджева. Пожелахме си здраве и много читатели през следващата година. Голям новогодишен концерт на детските групи – певчески и танцови, индивидуални изпълнители и клуб „Родолюбие“. Концертът бе посетен от 250 зрители.

Председател на ЧН : …………………………………

/ Б.УШЕВ/

Изготвил: ……………………………………

/ А. Начева/

Читалищно настоятелство

1.Бисер Младенов Ушев – председател

2.Наум Странджев

3.Мария Белева

4.Съби Айвазов

5.Елеонора Узунова

6.Василка Трендафилова

6.Катерина Коджаманова

ПРОВЕРИТЕЛНА КОМИСИЯ

1.Анита Петева – председател

2.Бистра Парушева

3.Али Скендеров